CELEX: 62007CA0337
Language: et
Date: 2008-12-18 00:00:00
Title: Kohtuasi C-337/07: Euroopa Kohtu (kolmas koda) 18. detsembri 2008 . aasta otsus (Verwaltungsgericht Stuttgarti (Saksamaa) eelotsusetaotlus) — Ibrahim Altun versus Stadt Böblingen (EMÜ-Türgi assotsiatsioonileping — Assotsiatsiooninõukogu otsuse nr 1/80 artikli 7 esimene lõik — Türgi päritolu töötaja lapse õigus riigis elada — Töötaja tegutsemine seaduslikul tööturul — Sunnitud töötus — Nimetatud lepingu kohaldatavus Türgi päritolu pagulastele — Omandatud õiguste kaotamise tingimused)

21.2.2009   
            
            
               ET
            
            
               Euroopa Liidu Teataja
            
            
               C 44/15
            
         Euroopa Kohtu (kolmas koda) 18. detsembri 2008. aasta otsus (Verwaltungsgericht Stuttgarti (Saksamaa) eelotsusetaotlus) — Ibrahim Altun versus Stadt Böblingen
   (Kohtuasi C-337/07) (1)
   
   (EMÜ-Türgi assotsiatsioonileping - Assotsiatsiooninõukogu otsuse nr 1/80 artikli 7 esimene lõik - Türgi päritolu töötaja lapse õigus riigis elada - Töötaja tegutsemine seaduslikul tööturul - Sunnitud töötus - Nimetatud lepingu kohaldatavus Türgi päritolu pagulastele - Omandatud õiguste kaotamise tingimused)
   (2009/C 44/24)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Stuttgart
   Põhikohtuasja pooled
   
      Hageja: Ibrahim Altun
   
      Kostja: Stadt Böblingen
   Kohtuasja ese
   Eelotsusetaotlus — Verwaltungsgericht Stuttgart — EMÜ/Türgi assotsiatsiooninõukogu otsuse nr 1/80 artikli 7 esimese lõigu tõlgendamine — Türgi kodaniku, kes on perekonnaga taasühinemiseks alaealisena riiki saabunud — Kriminaalkorras süüdimõistmine — Mõju riigis elamise õigusele — Kohaldatavus Türgi päritolu pagulastele — Isale ebaõigete andmete alusel antud asüüliõigus — Asüüliõiguse äravõtmine kui sellest õigusest tuletatud elamisõiguse andmisest keeldumise tingimus — Tuletatud õigus, mille eelduseks on tegutsemine liikmesriigi seaduslikul tööturul kolme aasta jooksul ajal, mil elatakse alaealisega koos
   Resolutiivosa
   
               1.
            
            
               Euroopa Majandusühenduse ja Türgi vahelise assotsiatsioonilepinguga asutatud assotsiatsiooninõukogu 19. septembri 1980. aasta otsuse nr 1/80 assotsiatsiooni arengu kohta artikli 7 esimese lõigu esimest taanet tuleb tõlgendada nii, et nimetatud sättega antud õigused laienevad Türgi päritolu töötaja lapsele ka juhul, kui nende kolme aasta jooksul, mil ta nimetatud töötajaga koos elas, on see töötaja teinud kaks ja pool aastat palgalist tööd ning olnud siis ülejäänud kuus kuud töötu.
            
         
               2.
            
            
               Asjaolu, et Türgi päritolu töötaja on liikmesriigis elamise õiguse ja sellest tulenevalt õiguse juurdepääsuks selle riigi tööturule saanud pagulasena, ei ole takistuseks sellele, et tema perekonnaliikmele võiksid laieneda otsuse nr 1/80 artikli 7 esimese lõiguga antud õigused.
            
         
               3.
            
            
               Otsuse nr 1/80 artikli 7 esimest lõiku tuleb tõlgendada nii, et kui Türgi päritolu töötaja sai pagulasseisundi valeandmete alusel, ei saa nimetatud sättest tulenevaid perekonnaliikme õigusi kahtluse alla seada juhul, kui see perekonnaliige vastab töötajale antud elamisloa kehtetuks tunnistamise kuupäeval nimetatud otsuses sätestatud tingimustele.
            
         
      (1)  ELT C 269, 10.11.2007.